open-index/open-wikipedia-markdown huggingface dataset:
סרט שחור

[250px|ממוזער|שמאל|[דגל פולין עטור סרט שחור לציון התרסקות מטוס חיל האוויר הפולני ברוסיה בו נהרגו 96 נוסעים, בהם נשיא פולין, לך קצ'ינסקי]]
**סרט שחור** הוא סרט בד בצבע שחור הנענד לרוב על גבי הזרוע או מונח על גבי דגל לאות אבל אישי או לאומי. ענידת הסרט או הנפת הדגל העטור בסרט מציינים הזדהות של הנושאים אותם עם אבל ויכולים גם להביע מחאה וזעם, אך בדרך מאופקת ועצורה.

## סרט זרוע
מקורו של המנהג לענוד סרט זרוע שחור לאות אבל הוא ממנהגי ההלוויה הנוצרית, כעין תחליף לקריעה הנהוגה בלוויות יהודיות.

ניתן לראות שימוש ציבורי בסרט זרוע שחור הנענד על ידי שחקנים המשתתפים באירועי ספורט הנערכים בצל טרגדיה. למשל לאחר התרסקות טיסה 2933 של LaMia ואובדן קבוצת הכדורגל שאפקואנסה או לאחר אסון הילסבורו בו נמחצו למוות 96 אוהדי ליברפול.

בחלק מהקהילות היהודיות בימינו מקובל, במקום קריעת בגד, לענוד סיכה קטנה ובה סרט שחור על דש הבגד בלוויה ובמשך כל ימי השבעה.

ב-31 בינואר 2020 מנהיגי 14 מפלגות האופוזיציה בלוק סבהה, הפרלמנט ההודי, ענדו סרט שחור על הזרוע וקמו בהפגנתיות לאות הזדהות עם המחאה נגד חוק האזרחות בהודו.

## סרט על גבי דגל
סרט שחור המתוח על גבי דגל בא לציין אבל בקנה מידה לאומי, כתחליף להורדת הדגל לחצי התורן. כך למשל עוטר בסרט שחור דגל גאורגיה שנישא על ידי נציגיה באולימפיאדת בייג'ינג (2008), שנערכה בעת המלחמה בדרום אוסטיה, בה פלשו כוחות צבא רוסיה לחבל אוסטיה. פעמים רבות חש הציבור צורך להניף דגלים עטורים בסרט שחור לאחר אירועי טרור כגון הפיגועים ברכבת התחתית של לונדון, פיגועי 11 במרץ 2004 במדריד, הפיגוע במשרדי "שרלי הבדו", פיגועי נובמבר 2015 בפריז ועוד. דגל ארצות הברית עוטר בסרט שחור לאחר פיגועי 11 בספטמבר 2001. כן מעטר סרט שחור דגלים לאומיים ומקומיים כתגובה להתקפות נגד מוסדות חינוך כגון הטבח בווירג'יניה טק, הטבח בתיכון קולומביין או מתקפת הטרור בנורווגיה (2011).

כאשר מוכרז יום אבל לאומי, מונפים דגלים מעוטרים בסרטים שחורים כצעד ממלכתי או אישי (למשל בחצרות בתים, על גבי מכוניות וברשתות החברתיות באינטרנט).

פיגועים נגד קהילת הלהט"ב (כגון פיגוע הירי במועדון הלהט"ב באורלנדו או רצח שירה בנקי) מצוינים בהנפת דגל הגאווה עטור בסרט שחור.

באירועים מסוימים הציגה חברת גוגל סרט שחור מעל הלוגו שלה.

## משמעויות נוספות
200px|ממוזער|שמאל|סרט מודעות שחור למלנומה
* סרט מודעות שחור או שחור עם נקודות לבנות משמש לעורר מודעות ציבורית למחלת המלנומה
* סרט מודעות שחור משמש גם תנועות נגד עינויים
* ניתן לענוד סרט שחור על גבי סמל רשמי של נושא משרה ציבורית לציון אבל אישי או הבעת הזדהות עם אבל, ובפרט לציון אבל על עמיתים לעבודה שנפלו על משמרתם (כגון שוטרים או לוחמי אש).

## קישורים חיצוניים

* Black Ribbon Streamers for Mourning, The Daily Flag
* HALF-STAFF ALTERNATIVE (BLACK MOURNING RIBBON/STREAMER), American flag & Pole co.

## הערות שוליים

קטגוריה:דגלים
קטגוריה:וקסילולוגיה
קטגוריה:מנהגי אבלות והנצחה
שחור
נמר ג'אווה

**נמר ג'אווה** (שם מדעי: *Panthera pardus melas*) הוא תת-מין של נמר המצוי באי ג'אווה שבאינדונזיה. נמר זה מצוי בסכנת הכחדה חמורה ונותרו ממנו לא יותר מ-250 פרטים בוגרים.
## מאפיינים
זהו נמר קטן יחסית ובעל פרווה מעט כהה ועם כתמים שחורים גדולים. חלק מהפרטים שחורים כמו פנתרים. הנמר שוכן באזורים הרריים ויערות טרופיים סבוכים ברחבי דרום-מערב ג'אווה וגם באזורי יער נשיר במזרח האי. 

הוא ניזון ממיני פרסתנים כמו איילי מונטיאק, חזיר בר ואיילון ג'אווני, וקופים כמו מקוק סרטנים, לוטונג או גיבון כסוף-פרווה. הם יטרפו גם חיות מבויתות.

הנמר מאוים על ידי האדם עקב ציד לא חוקי שלו ושל טרפו, איבוד אזורי מחיה ועקב תחרות עם אנשים.

## קישורים חיצוניים

קטגוריה:בעלי חיים שתוארו ב-1809
קטגוריה:נמר
קטגוריה:ג'אווה: בעלי חיים אנדמיים
קטגוריה:ג'אווה: יונקים
קטגוריה:טקסונים שתוארו בידי ז'ורז' קיווייה
דניאל ארנס

**דניאל ארנס קונסאגרה** (בספרדית: **Daniel Aranes Consuegra** נולד ב-30 במרץ 1979) הוא שחקן קולומביאני, שמשחק גם בטלנובלות מקסיקניות.

## ביוגרפיה
ארנס נולד בשנת 1979 בקולומביה הוא צעיר מבבין 6 אחים, למד משחק בארצות הברית

## קריירה
ארנס החל את הקריירה שלו בשנת 2003 כאשר גילם את דמותו של הנס בסדרה "פרנסיסקו אל מתמטיקו".

בשנים 2005–2006 שיחק בטלנובלה "Los Reyes" ("המלכים") וגילם את דמותו של סנטיאגו "סנאנטי" לריאטה. תפקיד זה זיכה אותו במעמדות לפרס השחקן הטוב ביותר בהודו.

בשנת 2006 הופיע בטלנובלה "Jesucristo Superestrella" (ישו כוכב עליון).

בשנים 2007–2008 שיחק בטלנובלה "Nuevo Rico ,Nuevo Pobre" ("עשיר חדש, עני חדש") וגילם את דמותו של ארווין הויוס.

בשנת 2008 שיחק בטלנובלה "La Sucursal Del cielo" וגילם את דמותו של סמואל ליזקאנו.

בשנת 2009 שיחק בטלנובלה "Ame Quin Hombre El Gaitan". באותה שנה שיחק בסדרה Dona Bella ("גברת בלה") וגילם את דמותו של ניקולס איילה.

בשנים 2010–2011 שיחק בטלנובלה "תרזה" (Tereza) לצד סבסטיאן רולי אנג'ליק בויר ואנה ברנדה קונטררס בתפקיד פרננדו מורנו גוטיירו.

בשנים 2011–2012 שיחק בטלנובלה "Amorcito Corazon" (לב אוהב) בתפקיד ויליאם "וילי בויי" ג'יירזמו פינזון הרננדז.

בשנת 2012 שיחק בהצגה "הרקולס" וגילם את התפקיד הראשי. באותה שנה הופיע בהצגה "הממבו של העשירים".

בשנת 2013 שיחק בטלנובלה "לב פראי" לצד אנה ברנדה קונטררס בתפקיד ראשי את אוקטביו נרבאז.

בשנת 2014 כיכב ארנס בטלנובלה "גאטה" בתפקיד פבלו מרטינס נגראטה לצד מאיטה פרוני.

בשנת 2015 שיחק בסרט "Locraos Del Amor" גילם את תפקידו של אדוארדו סאבדרה גרסיה. באותה שנה דיבב לסדרת האנימציה רובוטריקים אהבת מסתורין בגרסה הספרדית. בשנת 2016 השתתף בתוכנית "*Nuestra Belleza*" והיה שופט ראשי.

בשנים 2016–2017 משחק בטלנובלה Desperta Comigo (תתעורר איתי) בתפקיד פבלו הרמיניו לעאל ונטורה בדמות ראשית.

בשנים 2017–2019 כיכב בשתי עונותיה של הטלנובלה המקסיקנית המצליחה "משפחתו של בעלי" לצדו של גבריאל סוטו.

## פילמוגרפיה

## פרסים ומעמדות
### פרסי הודו קטלינה

### אנשי ספרד

### פרסי TVyNovelas

## הפניות
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-personaje 1-0|^]]** מקור: 4 במאי 2011. (ספרדית)
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-2|^]]** Corazon Amorcito של Televisa
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-3|^]]** Corazon indomable יה טיינה protagonistas
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-4|^]]** Corazon Indomable - אוקטביו IRA en Busca דה Maricruz y Lupita - Avance Capitulo 138
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-5|^]]** Confirmado: דניאל ארנס y אנה ברנדה protagonizarán 'Corazon Indomable'
# **[[Daniel Arenas&usg=ALkJrhgvr gpNLaQnMuyPjF abovIxowcQ#cite ref-6|^]]** Maite-perroni Podría שירו 'La גאטה "Junto דניאל ארנס צמודים טלנובלה דה נטלי Lartilleux

## קישורים חיצוניים

* ביוגרפיה של דניאל ארנס

קטגוריה:שחקני קולנוע וטלוויזיה קולומביאנים
קטגוריה:ילידי 1979
דורון בן עמי

**דורון בן עמי** (נולד ב-1965) הוא ארכאולוג ישראלי שגילה במהלך מחקריו מספר ממצאים ארכאולוגיים חשובים. מחקריו עוסקים בארכאולוגיה המקראית ותקופת הברזל בארץ ישראל.
## חייו
בשנת 2003 קיבל בן עמי תואר ד"ר לפילוסופיה מהמכון לארכאולוגיה של האוניברסיטה העברית על מחקריו בתל חצור בתקופת הברזל 1 ו-2, תחת הפרופסור אמנון בן תור. הוא עובד כיום כחוקר במכון.

בן עמי הוא המגלה של קבר מפואר סמוך לעיר דוד, שזוהה כקברה של הלני המלכה.

בשנת 2007 החל לנהל את החפירה הארכאולוגית בחניון גבעתי. תחת ניהולו התגלו מספר ממצאים חשובים בחפירה. בנובמבר 2015 (ה'תשע"ו) פרסם בן עמי, יחד עם הארכאולוגים יאנה צ'חנוביץ ושלומה כהן, מנהלי החפירה מטעם רשות העתיקות, כי לדעתם על פי הממצאים שנמצאו באתר, מקום מצודת החקרא היה בחניון גבעתי שבעיר דוד. הממצאים שתומכים בהשערה הם: חומת ביצור, מקטע מגדל גדול, שרידי חלקלקה, עשרות מטבעות המתוארכים על פי שמות המלכים המוטבעים בהם לתקופה בה המצודה התקיימה, ראשי חצים מברונזה ואבני קלע מעופרת המאפיינים את הצבא הסלווקי וכן 200 ידיות של אמפורות עם חותמות מרודוס.

בשנת 2016 הופיע בפרק השביעי של הסדרה והארץ הייתה תוהו ובוהו: תולדות ארץ ישראל והסביר על מצודת החקרא בחניון גבעתי.

## קישורים חיצוניים

* 

## הערות שוליים

קטגוריה:ארכאולוגים ישראלים
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:חופרים בעיר דוד
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1965
צביקה לוי

**צבי (צביקה) לוי** (13 בינואר 1948 - 29 בדצמבר 2018) היה פעיל חברתי ישראלי שכונה "אבי החיילים הבודדים". חתן פרס ישראל למפעל חיים לשנת ה'תשע"ז (2017).

## ביוגרפיה
לוי נולד ב-13 בינואר 1948 בקיבוץ גבת בעמק יזרעאל ומשפחתו הייתה בין מקימי קיבוץ יפעת הסמוך, שם הוא גר עד למותו. אביו היה מקווקז ואמו הייתה מפולין. עם גיוסו לצה"ל התנדב לוי לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר ולחם במלחמת ההתשה. בשירות המילואים שירת לוי כלוחם וכרב-סמל פלוגתי בגדוד 697 שבעוצבת חצי האש. במהלך מלחמת לבנון הראשונה הוענקה לו דרגת קצונה מבלי שעבר קורס קצינים על אומץ הלב שגילה תחת אש. בהמשך, בשל תפקידו כאחראי על החיילים הבודדים בתנועה הקיבוצית, הועלה בדרגה לסגן-אלוף. בשנת 2016 קיבל דרגת ייצוג אלוף-משנה.

### פעילותו ההתנדבותית
בשנת 1983, לאחר מות בתו עופרי, קיבל על עצמו בהתנדבות, בעצת הרמטכ"ל רפאל איתן, לאסוף בחורים מעיירות פיתוח שקיבלו פטור מהצבא, ולעזור להם להתגייס. התנדבות זו נעשתה במקביל לעבודתו של לוי בגידולי שדה בקיבוץ. בדצמבר 1994 נתמנה על ידי ראש אכ"א יורם יאיר (יה־יה), לנהל את פרויקט חיילים בודדים בצבא.

לוי כונה "האבא של החיילים הבודדים" בזכות עשייתו רבת השנים למען אלפי חיילים מחוסרי אמצעים וטיפול במשפחות השכולות מטעם התנועה הקיבוצית. הוא היה ממונה על התיאום והקישור בין התנועה הקיבוצית לבין צה"ל בכל נושא ההלנה והטיפול בחיילים הבודדים, הפנייתם למשפחות מאמצות בקיבוצים, מעקב אחר היקלטותם ומתן מענה לכל בקשה ומצוקה שלהם.

### חיים אישיים
בקיבוץ יפעת הכיר לוי את נעמי, ילדת חוץ מקריית טבעון, שסייעה לו בפעילותו ההתנדבותית. הם התחתנו בשנת 1974, ונולדו להם חמישה ילדים.

ב-1981 נפטרה בתו עפרי בת השמונה החודשים ממוות בעריסה.

בשנת 2016 חלה לוי בניוון שרירים (ALS). גם לאחר שחלה, המשיך לבקר בהתנדבות משפחות וחיילים בודדים.

ב-29 בדצמבר 2018 נפטר כתוצאה מהמחלה ונקבר בקיבוץ יפעת.

## קישורים חיצוניים

* 

## הערות שוליים

קטגוריה:פעילים חברתיים ישראלים
קטגוריה:אלופי-משנה בצה"ל
קטגוריה:מעוטרי אות הנשיא להתנדבות
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2017
קטגוריה:חולי ALS ישראלים
קטגוריה:יפעת: אישים
קטגוריה:אישים הקבורים בבית הקברות המשותף לגבת, יפעת ורמת דוד
קטגוריה:ישראלים שנולדו ב-1948
קטגוריה:ישראלים שנפטרו ב-2018
אשרף אל-עג'רמי

**אשרף עיד אל-עג'רמי** (בערבית: **أشرف العجرمي**; נולד ב-1961) הוא חבר פת"ח, לשעבר שר לענייני אסירים ברשות הפלסטינית (2007–2009) וממובילי יוזמת ז'נבה.

## ביוגרפיה
נולד ב-1961 במחנה הפליטים ג'באליה שברצועת עזה ועזב שם כדי ללמוד הנדסה בהונגריה. בזמן לימודו הצטרף לחזית הדמוקרטית לשחרור פלסטין. ב-1982 נסע ללבנון והשתתף בלחימה שבין אש"ף לישראל במלחמת לבנון הראשונה. חזר לארץ ב-1984, נעצר בידי ישראל והיה כלוא במשך שתים עשרה שנים (1984–1996). שלוש שנים טרם שחרורו, הביע תמיכה בהסכם אוסלו א' שנחתם ובהקמתה של הרשות הפלסטינית. שוחרר רק לאחר כינון הרשות הפלסטינית.

לאחר שחרורו מהכלא הישראלי, עבד כמנהל בכיר במשרד המידע הפלסטיני כאחראי לענייני ישראל, ולאחר מכן מונה לסגן מנהל יחידת מדיה חיצונית. באוקטובר 2003, עם פרסום יוזמת ז'נבה, הביע בה תמיכה. לאחר השתלטות חמאס על רצועת עזה ב-2007, הצטרף לממשלת החירום של סלאם פיאד וכיהן כשר לענייני אסירים עד 2009. ב-2010 הקים את "מרכז דאמור למדיה ותקשורת" במטרה להביא את הצד הפלסטיני לישראלים בצורה כזו שתתרום להגעה להסכם שלום.

ב-2013, השתתפותו בכנס של יוזמת ז'נבה בכנסת עוררה סערה בחוגי הימין בשל עברו בכלא הישראלי.

הוא בעל תואר ראשון באנגלית, סופר וחוקר.

## הערות שוליים

קטגוריה:פעילי פת"ח
קטגוריה:שרים לענייני אסירים של הרשות הפלסטינית
קטגוריה:אסירים ביטחוניים בישראל
קטגוריה:רצועת עזה: אישים
קטגוריה:בוגרי אוניברסיטת ביר זית
קטגוריה:פלסטינים שנולדו ב-1961
יוליה סמוילובה

**יוליה אולגובנה סמוילובה** (ברוסית: **Юлия Олеговна Самойлова**; נולדה ב-7 באפריל 1989) היא זמרת רוסייה הלוקה בניוון שרירים. נבחרה לייצג את רוסיה באירוויזיון 2017 ובאירוויזיון 2018.

## ביוגרפיה
סמוילובה, ילידת אוחטה חלתה בגיל 13 בניוון הנוירון המוטורי (Spinal muscular atrophy). בעקבות כך היא מתניידת בכסא גלגלים. היא הייתה מייסדת הרכב TerraNova ובעונה השלישי של תוכנית הזמר "Фактор А" (הגרסה הרוסית של ) הגיעה עד לגמר וקיבלה מאלה פוגצ'ובה את פרס "כוכב הזהב של אלה".

היא ביצעה דואט עם גושה קוצנקו לשיר "Комета" שהוכנס לאלבומו השני של קוצנקו. בשנת 2014 הופיעה בטקס הפתיחה של המשחקים הפראלימפיים בסוצ'י עם השיר "יחד" (Вместе) ובסוף 2016 נטלה חלק עם זמרים נודעים אחרים ברוסיה להקלטת השיר "לחיות", שנכתב עבור הרוגי התרסקות מטוס טופולב Tu-154 של משרד ההגנה הרוסי.

במרץ 2017 סמוילובה נבחרה על ידי VGTRK והערוץ הראשון לייצג את רוסיה באירוויזיון 2017 עם השיר "Flame Is Burning", אולם אוקראינה, מארחת התחרות, מנעה את הופעתה, בשל הופעה אחרת של הזמרת בחצי האי קרים בשנת 2014. וב-22 במרץ שירות הביטחון האוקראיני אסר על סמוילובה להגיע לאוקראינה למשך 3 שנים והערוץ הראשון ברוסיה הכריז יחד עם החברה הרוסית לרדיו וטלוויזיה כי אם סמוילובה לא תיטול חלק בתחרות אירוויזיון 2017 היא תישלח כנציגת רוסיה לאירוויזיון 2018, לא משנה באיזו מדינה תיערך התחרות, ב-13 באפריל 2017 רשות השידור ברוסיה הודיעה שרוסיה פורשת רשמית מהתחרות וכי סמוילובה תייצג את רוסיה באירוויזיון 2018. ב-10 במאי 2018 הופיעה סמוילובה בחצי הגמר השני של האירוויזיון, שבסיומו לא העפילה לשלב הגמר של התחרות. השיר אותו שרה הוא "I Won't Break".

## חייה האישיים
יוליה נשואה למוזיקאי אלכסיי טראן, שמתפקד גם כמנהלהּ המוזיקלי.

## קישורים חיצוניים

* 

* 

## הערות שוליים

קטגוריה:זמרות רוסיות
קטגוריה:זמרות פופ רוסיות
קטגוריה:משתתפי אירוויזיון 2017
קטגוריה:משתתפי אירוויזיון 2018
קטגוריה:נציגי רוסיה באירוויזיון
קטגוריה:משתתפי אקס פקטור
קטגוריה:רוסיות שנולדו ב-1989
קטגוריה:רוסים שנולדו ב-1989
בן בוטבול

**בן בוטבול** (נולד ב-22 במאי 1990) הוא כדורגלן ישראלי המשחק בעמדת הקשר האחורי בהפועל אשקלון.

## קריירה
בוטבול החל לשחק כדורגל במחלקת הנוער של מ.ס. אשדוד, וב-23 בספטמבר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–1 להכח עמידר רמת גן במסגרת גביע הטוטו. ב-2 במאי 2009 ערך את הופעת הבכורה שלו בליגת העל, כשפתח בהרכב בהפסד 0–3 לבני יהודה תל אביב. בעונת 2010/2011 צורף בוטבול באופן קבוע לסגל הקבוצה הבוגרת ושותף ב-14 משחקי ליגה, ברובם עלה כמחליף. ב-26 בנובמבר 2011 הבקיע את שער הבכורה שלו בקריירה, בניצחון 2–0 נגד הפועל באר שבע. בסך הכל ערך 25 הופעות ליגה בעונת 2011/2012 והיה שותף להעפלה של הקבוצה לפלייאוף העליון. בעונת 2012/2013 ערך 21 הופעות בליגת העל.

ב-17 בספטמבר 2013 הושאל בוטבול להפועל ירושלים מהליגה הלאומית עד לסיום העונה. ב-23 בספטמבר 2013 ערך את הופעת הבכורה שלו במועדון, בניצחון 3–1 נגד מכבי יבנה. ב-6 בדצמבר 2013 הבקיע את שער הבכורה שלו במדי הפועל ירושלים, בתיקו 1–1 נגד מכבי נתניה, ואת העונה הוא סיים עם שני שערים ב-26 הופעות ליגה.

בקיץ  חזר בוטבול לליגת העל כאשר הצטרף להפועל עכו בהשאלה עד לסיום העונה. לאחר שלא מצא את מקומו בקבוצה ולא שותף במשחקיה, בינואר  חתם במכבי הרצליה עד לסיום העונה.

ב-3 בספטמבר 2015 שוחרר בוטבול ממועדון ספורט אשדוד וחתם במכבי שעריים מליגה א' דרום. בוטבול היה שותף לחזרה של המועדון לליגה הלאומית אחרי 23 שנים בליגות הנמוכות. בעונת 2016/2017 זכה עם הקבוצה בגביע הטוטו של הלאומית.

ב-18 ביולי 2017 חתם בוטבול במ.ס. דימונה מליגה א' דרום, וב-18 בנובמבר 2017 עבר למ.ס. כפר קאסם מאותה הליגה.

ב-29 במאי 2018 חתם בוטבול בקבוצת הפועל אשדוד מליגה א'.

ב-16 ביולי 2019 חתם בוטבול במכבי עירוני שדרות מליגה ב'.

ב-27 בנובמבר 2019 חזר לליגה א' כאשר חתם במכבי עירוני אשדוד.

ב-2 ביולי 2020, בוטבול חתם בעירוני כסייפה, אך כעבור זמן קצר הצטרף לבית"ר אשדוד.

בקיץ 2021 חתם במ.ס. רמלה. במהלך העונה חתם בהפועל קריית אונו. באוגוסט 2022 חתם בהפועל שמשון אשקלון מליגה ג'.

## תארים
;מכבי שעריים
*גביע הטוטו (לאומית): 

## חיים אישיים
ב-20 באוגוסט 2014 התחתן בוטבול עם אדווה פרג.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל ירושלים
קטגוריה:כדורגלני הפועל עכו
קטגוריה:כדורגלני מכבי הרצליה
קטגוריה:כדורגלני מכבי שעריים
קטגוריה:כדורגלני מועדון ספורט דימונה
קטגוריה:כדורגלני הפועל אשדוד
קטגוריה:כדורגלני מועדון ספורט כפר קאסם
קטגוריה:כדורגלני מכבי עירוני אשדוד
קטגוריה:כדורגלני הפועל קריית אונו
קטגוריה:כדורגלני הפועל אשקלון
קטגוריה:ישראלים שנולדו ב-1990
חיים שמואל הכהן קונורטי

הרב סניור **חיים שמואל הכהן קונורטי** (1810, ה'תק"ע – 1873, ה'תרל"ג) היה שד"ר, אב בית דין והחכם באשי של טבריה, ומגדולי רבניה ומנהיגיה.

## ביוגרפיה
נולד באיטליה בשנת 1810 (ה'תק"ע), ובסביבות שנת 1827 (ה'תקפ"ז) עלה לארץ ישראל והשתכן בטבריה.

בטבריה לקח חלק בשיקום הריסות העיר לאחר רעידת האדמה שהתרחשה בה בשנת 1837, והקים את המבנה שעל קבר רבי מאיר בעל הנס. בשנת 1839 (ה'תקצ"ט) הקים בטבריה מתחם שבו ייסד את בית הכנסת "מדרש חשמ"ך" (ראשי תיבות של שמו) שכונה גם בית הכנסת הסניור.

בחודש אוקטובר 1840 (תשרי ה'תר"א) יצא כשד"ר לטורקיה עבור קופת רבי מאיר בעל הנס בטבריה, ועבור שיקום מבני העיר שנפגעו ברעידת האדמה שפקדה אותה. בשנת 1844 (ה'תר"ד) יצא שוב בשליחות לטורקיה וביקר גם בסלוניקי. משם המשיך לאיטליה וטריאסטה, שם השפיע על נדבנים לתרום כסף לייסוד ישיבה בטבריה.

כשחזר לטבריה הקים במתחם בית הכנסת שלו את ישיבת "מדרש שמואל" שהייתה השנייה בגודלה בעיר, וכן מקווה לטבילה. במסעותיו אסף אלפי כתבי יד וספרים נדירים ועתיקים, והקים במתחם ספרייה גדולה.

בשנת 1848 (ה'תר"ח) יצא שוב לשליחות באיטליה עבור היישוב בטבריה, ובעיקר עבור הישיבה שהקים. בשנת 1857 (ה'תרי"ז) מונה לשמש כרב ראשי וכחכם באשי של טבריה, וכאב בית הדין של העדה הספרדית בעיר, עד לפטירתו.

הלך לעולמו ב-9 בספטמבר 1873 (י"ז באלול ה'תרל"ג), ונקבר בבית הקברות היהודי העתיק בטבריה.

בתו היחידה אסתר שרה נישאה לרב המקובל יעקב שאלתיאל ניניו, מחבר הספרים "אמת ליעקב" ו"זרע יעקב". נינו היה הרב חיים אלחדיף, ששימש כחכם באשי בטבריה, ומנהל ישיבת רבי מאיר בעל הנס בעיר. בן נינו היה זאכי אלחדיף וצאצא נוסף שלו היה הרב שלמה ילוז.

תלמידיו היו הרב חביב חיים דוד סתהון, הרב ימין כלפון והרב יוסף שמואל אבואלעפייא.

## חיבוריו
מספר חיבורים שכתב, בהם ספר שו"ת, הושארו בספרייתו שב"חצר ניניו", אך כיום לא ידוע מה עלה בגורלם. תשובות שכתב הודפסו בספר **זרע יעקב** - דרושים, מאת הרב יעקב שאלתיאל ניניו.

## לקריאה נוספת
* דוד תדהר (עורך), **אנציקלופדיה לחלוצי היישוב ובוניו (**עמ' 3840)
* הרב שלמה ילוז, **אשר לשלמה**, בני ברק ה'תשמ"ה (עמ' 17 ו-19)

## קישורים חיצוניים
* 
* רבי חיים שמואל הכהן קונוורטי באתר MyTzadik
* 

## הערות שוליים

קטגוריה:טבריה: רבנים ראשיים
קטגוריה:שד"רים
קטגוריה:רבנים איטלקים
קטגוריה:מחברי ספרי שו"ת
קטגוריה:אנשי עליות קדומות לארץ ישראל
קטגוריה:יהודים הקבורים בבית הקברות בטבריה
קטגוריה:נושאי משרת חכם באשי
קטגוריה:אבות בתי דין
קטגוריה:רבנים ארץ-ישראלים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1810
קטגוריה:נפטרים ב-1873
אליפות גרמניה בכדורגל 1936

**אליפות גרמניה בכדורגל 1936** הייתה העונה ה-29 של התחרות.

שמאל|ממוזער|250px
תחילה נערכו תחרויות אזוריות ב-16 גאוליגות אזוריות. מנצחי תחרויות אלו השתתפו באליפות המדינה. 

למשחק הגמר הגיעו נירנברג ופורטונה דיסלדורף. לנירנברג זו הייתה האליפות השישית בתולדות המועדון. המשחק הסתיים בניצחון של נירנברג בהארכה, תוך כיבוש שער הניצחון בדקה ה-120.

## מתכונת האליפות
תחרויות אזוריות נערכו ב-16 גאוליגות אזוריות. התחרויות האזוריות החלו בספטמבר 1935. מנצחי תחרויות אזוריות השתתפו באליפות המדינה. תחילה הם שובצו ב-4 בתים. משחקי הבתים החלו ב-5 באפריל 1936. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד.

## מהלך התחרות
### בית א'

### בית ב'

### בית ג'

### בית ד'

### שלבי הנוק-אאוט
 

## משחק הגמר

## כדורגלנים מצטיינים
ארווין חלמכן מפ.צ. קמניץ כבש 10 שערים ובכך זכה בתואר מלך השערים.

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1936 בגרמניה
צוריאל קריספל

**צוריאל ויקטור קריספל** (נולד ב-7 באוגוסט 1960, תש"ך) הוא איש ציבור, פוליטיקאי ויועץ ארגוני חרדי ישראלי. מנכ"ל "מועצת בתי העלמין" בירושלים. פאנליסט תוכנית ה"קבינט" ברדיו "קול חי". כיהן בעיר אלעד כראש מינהלת הקמתה, ראש המועצה המייסד וכסגן ראש העירייה, מטעם מפלגת ש"ס.
מייסד ומנהל לשעבר במוסדות "אוצר החיים" בבאר שבע. שימש כמזכירו האישי של הרב עובדיה יוסף.

## ביוגרפיה
נולד וגדל בבאר שבע בשם ויקטור צוריאל קריספל (קריספין). הוריו עלו לישראל מטריפולי שבלוב בשנת תרצ"ח (1938). למד בישיבה הקטנה "אוהל מועד". ובישיבות "בית הכרם" בראשות הרב ישראל קליינר, "פורת יוסף"-קטמון וישיבת "בריסק". משם התגייס לצה"ל ושירת כארבע שנים בחטיבת גולני. בעל תעודת רב ומוהל, ואף השתלם בלימודי משפטים ואמנות לחימה. נישא בשנת תשמ"ג (1983).

לאחר נישואיו התגורר באופקים. והיה לאברך בכולל "יגל יעקב ישמח ישראל" בבאר שבע, בראשותו של הבבא אלעזר (רבי אלעזר אבוחצירא) בהכירם
מתקופת לימודיהם ב"פורת יוסף". במקביל עסק בפעילות ציבורית, בין היתר בהקמת "אגף השיקום הדתי" (שק"ד) בכלא באר שבע. ולאחר מכן בייסוד וניהול מוסדות "אוצר החיים" בעיר במשך כשנתיים.

בהמשך התגורר כחמש שנים בנתיבות ולאחר מכן בירושלים, והחל ללמוד הוראה ודיינות בכולל "יחווה דעת", שם התקרב לרב עובדיה יוסף, והיה למזכירו האישי. בשנות ה-90 נשלח על ידו לשמש כעוזר סגן שר השיכון הרב אריה גמליאל. במקביל כיהן כיו"ר מינהלת הקמת העיר אלעד.

בנובמבר 1998, עם הקמת היישוב אלעד, עבר להתגורר בו ומונה לראש "מועצה ממונה" על ידי שר הפנים עוזי ברעם. בבחירות הראשונות לראשות המועצה, שהתקיימו בספטמבר 2000, התמודד קריספל מטעם מפלגת ש"ס, מול חבר הכנסת יעקב אשר שהתמודד מטעם רשימת "חן ביחד" שזוהתה עם מפלגת דגל התורה. כאשר קריספל נבחר עם 974 קולות (51.13%) לעומת 914 קולות לאשר.

בהיותו ראש המועצה פעל לפיתוח העיר. בין היתר זכתה העיר ברציפות ב"חמישה כוכבי יופי" מטעם המועצה לישראל יפה כעיר היפה ביותר בישראל. העביר חוקי עזר עירונים, אשר השפיעו רבות על צביונה, ביניהם "חוק העברת מיסי המרכזים המסחרים לקופת העירייה", "חוק בנייה בציפוי אבן ירושלמית לשימור מבני העיר", חוק זה גרר מחאת קבלנים בשל נטל התקציב הכרוך בכך.

בספטמבר 2004 התמודד כמועמד עצמאי מטעם רשימתו "אלעד שלנו" מול צביקה כהן שהתמודד מטעם מפלגת ש"ס. והפסיד לכהן, כשהוא מקבל רק 235 קולות לעומת 5,841 קולות לכהן. לאחר מכן עזב את אלעד ועבר להתגורר בשכונת רמת שלמה בירושלים.

בשנת 2013 התמודד בבחירות על ראשות העיר מטעם מפלגת ש"ס, כשהוא מחליף את יצחק עידן שעמד בראשות העיר מטעמה. קריספל הפסיד בבחירות לישראל פרוש, ומונה לסגן ראש העיר. בבחירות לכנסת ה-21 הוצב במקום ה-38 הסמלי ברשימת ש"ס לכנסת. במאי 2019 הודיע קריספל על התפטרותו מהעירייה.

בינואר 2020 מונה למנכ"ל מועצת בתי העלמין בירושלים.
בהמשך הוחלף על ידי שר הדתות מתן כהנא. באפריל 2023 מונה שוב על ידי שר הדתות הנכנס מיכאל מלכיאלי.

קריספל משמש כיועץ ארגוני לחברות ועסקים, ועמית מחקר בתחום מדעי החברה.

משתתף כפאנליסט בתוכנית "הקבינט" ברדיו "קול חי" ולעיתים ברדיו "קול ברמה".

### חיים אישיים
קריספל נשוי ואב לילדים. מתגורר בשכונת רמת שלמה בירושלים.

משמש כחובש מתנדב בארגון איחוד הצלה.

אחיו הוא הרב אמיר קריספל, שהחליפו כמזכיר האישי של הרב עובדיה יוסף.

## קישורים חיצוניים

* מוסף עיר ועיר, קו עיתונות - מוסף חג סוכות תשע"ט, עמ' 16

## הערות שוליים

קטגוריה:מנהלי בתי ספר ישראלים
קטגוריה:ראשי רשויות מקומיות מטעם ש"ס
קטגוריה:ראשי מועצת אלעד
קטגוריה:ישראלים שנולדו ב-1960
בית הכנסת בסרנדה

**בית הכנסת ב[[סרנדה (אלבניה)|סרנדה]]** (באלבנית: Sarandë או Saranda) שבדרום-מערב אלבניה התקיים במאות הרביעית והחמישית לספירה, סמוך לחומתה המזרחית של אוֹנכֿסמוֹס (Onchesmos) היוונית, הרומית והביזנטית. העיר שוכנת לחוף הים היוֹני, אל מול האי קורפו, ושימשה כנמל חבל אפירוס היווני.

החפירות בתחומי סרנדה העתיקה החלו עוד ב-1913, בתקופת מלחמות הבלקן, ונועדו לגלות את השורשים היווניים של המקום כתריס בפני השאיפות הלאומיות האלבניות. הסקרים והחפירות חודשו בראשית שנות ה-80 של המאה ה-20, אך שרידי המבנים של בית הכנסת העתיק לא הוגדרו ככאלה עד ל-2003, שאז נחשפו באחת מרצפות הפסיפס באתרו דימויי מנורת שבעה קנים,http://archive.archaeology.org/image.php?page=0401/newsbriefs/jpegs/albania.jpeg שופר ואתרוג. בית הכנסת נחפר ונחקר ביסודיות בראשית המאה ה-21 (עונות 2003 ו-2004 וכן ב-2009) על ידי הארכאולוגים אהוד נצר וגדעון פרסטר מהמכון לארכאולוגיה באוניברסיטה העברית בשיתוף האקדמיה למדעים של אלבניה. בחפירות השתתפו לאקוֹ קוֹסטה (Costa) מהמכון לארכאולוגיה בטירנה, שניהל את החפירות הראשונות באתר בשנות ה-80, וכן אֶטלֶבָה נַלבּאני (Nallbani) מאלבניה ומארי-פטריסיה רינו (Raynaud) מצרפת שהתרכזו בעיקר בחקר הפסיפסים.

החוקרים זיהו בתולדות האתר חמישה שלבים וקבעו כי קדמו לבית הכנסת שני שלבי בנייה (המאה הראשונה או המאה השנייה לספירה עד המאה הרביעית), ככל הנראה של בית מגורים. הבניינים מן השלבים הללו הכילו רצפות פסיפס, וייתכן שהיו בשימוש הקהילה היהודית, שהקימה כאן, לאחר מכן, את המבנה המרכזי שלה, ששימש הן לתפילה והן כמרכז קהילתי. בית הכנסת נבנה בשני שלבים. בשלב השלישי נבנה מכלול, ובו אולם תפילה רוחבי (כ-16X8 מ' גודלו) וכן אגף רב-תכליתי, שכלל אולם בצורת האות 'ח' מעוטר בפסיפסי רצפה (שבמרכזם נמצאו דימויי מנורת שבעה קנים, שופר ואתרוג), מחסן, מקווה טוהרה וחצר פנימית. רצפות פסיפס עיטרו גם את יתר החדרים, ובמהלך גלגולי הבנייה נערכו שינויים ברצפות הפסיפס של אולם התפילה. בשלב הבא, הרביעי, עם שגשוגה של הקהילה, נבנה אולם תפילה חדש, גדול מקודמו, בסגנון בסיליקלי, עם אולם תווך ועזרות צדדיות שביניהן מפרידות אוֹמנוֹת. במכלול המבנים נערכו שינויים נוספים כולל ברצפות הפסיפס השונות.

בשלב האחרון לקיומו, ככל הנראה במפנה המאה השישית, הפך בית הכנסת לכנסייה. באולם התפילה הוחלפו חלק מפסיפסי הרצפה ונקבעו בהן שתי כתובות ביוונית. המכלול נהרס במפנה המאה השביעית.

על קיום קהילה יהודית במקום מעידה גם כתובת מצבה שנתגלתה בקטקומבות היהודיות בוֶנוֹסה (Venosa) שבדרום איטליה, לפיה נקברה שם בשנת 521 לספירה אגוסתה, בתו של ישי, ראש הקהילה באַנכֿיאַסמוֹן (שמה היווני העתיק של סרנדה). הכיתוב על המצבה הוא ביוונית, ברומית ובעברית.

## לקריאה נוספת
* אהוד נצר וגדעון פרסטר, "בית הכנסת בסרנדה (אלבניה)", קדמוניות 129, תשס"ה–2005, עמ' 45–53

* E. Nallbani et alii, "La synagogue de Saranda", in: Paul Salmona and Laurence Sigal (eds.), *Archéologie du judaïsme en France et en Europe*, Paris: La Decouvete, 2011, pp. 63-73 


## קישורים חיצוניים

* תצלומי המנורה ברצפת בית הכנסת בסרנדה, אוסף המרכז לאמנות יהודית באוניברסיטה העברית בירושלים
* 
* 
* אהוד נצר וגדעון פרסטר, "בית הכנסת והכנסייה בסרנדה, אלבניה – סיכומים זמניים", באתר רשות העתיקות, 2009

## הערות שוליים

קטגוריה:בתי כנסת עתיקים
קטגוריה:יהדות הבלקן
מוניקה דולן

**מוניקה מרגרט דולן** (באנגלית: **Monica Margaret Dolan**; נולדה ב-15 במרץ 1969) היא שחקנית בריטית. דולן זכתה בפרס באפט"א לטלוויזיה לשחקנית המשנה הטובה ביותר על הופעתה בתפקיד רוזמרי וסט בסרט הטלוויזיה "מבוגר אחראי" (2011).

## ביוגרפיה
דולן נולדה במידלסברו במחוז צפון רידינג של יורקשייר. היא למדה משחק בבית ספר גילדהול למוזיקה ודרמה. בטלוויזיה שיחקה דולן בפרקים בסדרות "פוארו", "דיאל ופסקו", "לגעת בקטיפה" (יחד עם רייצ'ל סטרלינג) וב"השופט ג'ון דיד". עוד כיכבה בדרמה "U Be Dead" של רשת ITV.

על הבמה הופיעה דולן במחזה "She Stoops to Conquer", ב"המלך ליר" ובמחזה "השחף", השניים האחרונים לצדו של איאן מקלן.

ב-2011 גילמה דולן את דמותה של רוזמרי וסט שהייתה רוצחת סדרתית בריטית, בדרמה של ITV "מבוגר אחראי". על תפקיד זה זכתה דולן לשבחי הביקורת וכן זכתה בפרס באפט"א לטלוויזיה בקטגוריית שחקנית המשנה טובה ביותר. המועמדות האחרות לפרס היו מגי סמית', מירנדה הארט ואנה צ'נסלור.

דולן כיכבה בתפקיד לורטה במחזה "Chalet Lines" מאת לי מאטינסון בתיאטרון בוש. ב-2013 גילמה תאומות בשם מג ומייב קרטר בפרק בסדרה "מיילדת". ב-2014 החלה דולן להופיע בסדרה הקומית "W1A" (סדרת המשך לסדרה זוכת הבאפט"א "2012") בתפקיד אשת תקשורת בכירה בשם טרייסי פריצ'רד.

ב-2016 הופיעה דולן בתפקיד ג'נט מקינטייר בדרמה בשני חלקים של ה-BBC בשם "עדת התביעה" עיבוד טלוויזיוני של שרה פלפס למחזה מאת אגאתה כריסטי.

## פילמוגרפיה

## קישורים חיצוניים

* מוניקה דולן באתר מכון הסרטים הבריטי

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1969
קטגוריה:בריטים שנולדו ב-1969
טיכי

**טיכי** (בפולנית: **Tychy**, נהגה:  ; בגרמנית: **Tichau**, טישאו) היא עיר בשלזיה שבדרום-מערב פולין, כעשרים קילומטרים דרומית לקטוביץ.

טיכי יושבת בקצה הדרומי של האזור התעשייתי של שלזיה עילית, היא ידועה במבשלות הבירה שלה ובמותג הבירה הבינלאומי טישקי (Tyskie) שהיה במשך שנים בבעלות אנהאוזר-בוש וכיום בבעלות מבשלות אסהאי .

נכון לסוף יוני 2016 חיים בטיכי קרוב ל-130,000 תושבים.

## קישורים חיצוניים

* 
* 
* 

קטגוריה:שלזיה (פרובינציה): ערים
קטגוריה:יישובים שהוקמו במאה ה-15
שרון בראוס

הרב **שרון בראוס** (באנגלית: **Sharon Brous**) היא מייסדת בית הכנסת "עיקר" בלוס אנג'לס, ומכהנת בו מאז הקמתו בשנת 2004. היא נחשבת בין הרבנים המשפיעים ביותר בארצות הברית. היא פעילה, דוברת ודורשת בנושאי צדק חברתי, שיתוף פעולה בין מיעוטים, מאבק בגזענות ובאנטישמיות.

## קריירה
בראוס היא בוגרת אוניברסיטת קולומביה: תואר בוגר מ-1995 ותואר מאסטר בזכויות אדם, והוסמכה לרבנות בתנועה הקונסרבטיבית בידי בית המדרש לרבנים באמריקה ב-2001.

עד 2004 כיהנה בקהילת בני ישורון בניו יורק, אז עברה ללוס אנג'לס וייסדה את קהילת "עיקר". בית הכנסת עיקר נחשב לאחד מ-50 הארגונים היהודיים (ללא מטרות רווח) החדשניים ביותר מדי שנה מאז ייסודו, ונחשב מוקד ליהודים צעירים ובלתי-מזדהים בלוס אנג'לס. היא מכהנת בפקולטה של מכון הרטמן צפון אמריקה, קרן וקסנר, REBOOT, הסמינר תאולוגי אובורן, המועצה הבינלאומית של הקרן החדשה לישראל ועוד.

ברשימת הרבנים של המגזין The Daily Beast דורגה מקום חמישי ב-2012 ומקום ראשון ב-2013. המגזין Forward דירג אותה בין 50 היהודים האמריקאים המשפיעים ביותר. מגזין ניוזוויק בחר בה לדמות הדתית המשפיעה ביותר בקהילה היהודית בארצות הברית.

## השתתפות פוליטית לאומית
ב-2013 בירכה את הנשיא אובמה וסגן הנשיא ביידן באירוע התפילה הלאומי בעקבות השבעתם לקנדציה השנייה.
ב-2017 נאמה בעצרת של מצעד הנשים בוושינגטון בעקבות השבעתו של דונלד טראמפ לנשיאות, כנגד גזענות ואנטישמיות. לצדה נאמה הפעילה הפלסטינית-מוסלמית לינדה סרסור, והשתים שיתפו פעולה גם בגיוס כספים לשיקום בתי קברות יהודיים שחוללו.

## כתבים
בראוס תרמה למספר ספרים, בהם The Modern Jewish Girl's Guide to Guilt, A dream of Zion: American Jews reflect on why Israel matters to them, ו-The Women's Torah Commentary: New Insights from Women Rabbis on the 54 Weekly Torah Portions.

## לקריאה נוספת

*Ruth Andrew Ellenson, ed. (2005). The Modern Jewish Girl's Guide to Guilt. Penguin.
*Jeffrey K. Salkin, ed. (2007). A dream of Zion: American Jews. Jewish Lights Publishing.
*Sharon Brous and Jill Hammer. “Proclaiming Liberty throughout the Land.” In The Women's Torah Commentary: New Insights from Women Rabbis on the 54 Weekly Torah Portions. Edited by Elyse Goldstein, pages 238–45. Woodstock, Vermont: Jewish Lights Publishing, 2000. .


## קישורים חיצוניים
* 
* 

* First on America's top 50 rabbis list: A woman, ynet, 25.03.13
* America's Top 50 Rabbis for 2013 (PHOTOS), Daily Beast, March 21, 2013.


## הערות שוליים

קטגוריה:רבנים קונסרבטיבים אמריקאים
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
יסטשמביה-זדרוי

**יסטשמביה-זדרוי** (בפולנית: **Jastrzębie-Zdrój**, נהגה:  ; בגרמנית: **Bad Königsdorff-Jastrzemb**, באד קניגסדורף) היא עיר בשלזיה שבדרום-מערב פולין.

עד המאה ה-20 הייתה העיר עיירת מרפא ומרחצאות. בעקבות מדיניות פיזור האוכלוסייה בשלזיה, גדלה אוכלוסיית העיירה מאז מלחמת העולם השנייה ובמהלך שנות ה-50 של המאה ה-20 וב-1963 הוכרה כעיר.

מבחינה מנהלית השתייכה העיר בשנים 1975–1998 לווייוודת קטוביץ, ומאז הקמת פרובינציית שלזיה ב-1999 היא משתייכת אליה.

בראשית שנות ה-80 של המאה ה-20 הייתה העיר אחד המרכזים העיקריים של גל מחאות העובדים שהוביל להקמת תנועת "סולידריות".

נכון לראשית נובמבר 2016 חיים בעיר מעל ל-90,000 תושבים.

## קישורים חיצוניים

* 
* 
* 

קטגוריה:שלזיה (פרובינציה): ערים
רולס-רויס פנטום 1

ממוזער|230px|רולס-רויס פנטום 1
**רולס-רויס פנטום 1** (**Rolls-Royce Phantom I**) היא מכונית סלון, יוקרתית מתוצרת יצרנית רכבי היוקרה הבריטית **[[רולס-רויס]]** אשר יוצרו בין השנים 1925–1931, ובארצות הברית בין השנים 1926 - 1931. סך הכול יוצרו 3,512 יחידות. בבריטניה יוצרו 2,269 יחידות, ובארצות הברית 1,243 יחידות.

## גרסאות

* סדאן - 4 דלתות
* קבריולה, 2 דלתות (2 מושבים)
* קבריולה, 4 דלתות (4 מושבים)

## מודלים
* בסיס גלגלים 3,644 מ"מ (גרסת בסיס גלגלים קצר)
* בסיס גלגלים 3,721 מ"מ (ייצור בארצות הברית)
* בסיס גלגלים 3,822 מ"מ (ייצור בבריטניה)

## חברת רולס-רויס
חברת רולס-רויס נוסדה בשנת 1906 על ידי צ'ארלס סטיוארט **רולס** ופרדריק הנרי **רויס**. החברה הייתה קרויה "רולס־רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## תמונות

קובץ:1927 Rolls Royce Phantom I (4788562382).jpg| רולס-רויס פנטום 1, שנת 1927
קובץ:Rolls-Royce New Phantom Landaulette De Ville 1927.jpg| רולס-רויס פנטום 1, שנת 1927
קובץ:1928 Rolls-Royce Phantom I p5.jpg| רולס-רויס פנטום 1, שנת 1928
קובץ:1929 Rolls Royce Phantom I Hooper Towncar - rvl.jpg| רולס-רויס פנטום 1, שנת 1929
קובץ:1926 Rolls Royce Phantom I (4788593248).jpg| רולס-רויס פנטום 1, קבריולט, 4 מושבים, שנת 1926
קובץ:1927 Rolls-Royce Phantom I Windover Tourer.JPG| רולס-רויס פנטום 1, שנת 1927


## קישורים חיצוניים

* 

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1925
פנטום 1
קטגוריה:מכוניות בריטיות
יחסי אזרבייג'ן–דנמרק

[ממוזער|[נשיא אזרבייג'ן אילהם אלייב (מימין) נפגש עם שגריר דנמרק למדינה דני אנן, יוני 2021]]
**יחסי אזרבייג'ן–דנמרק** הם היחסים הדיפלומטיים הרשמיים הם היחסים דיפלומטיים (נכון ל-2017) בין **[[אזרבייג'ן|הרפובליקה של אזרבייג'ן]]** לבין **[[דנמרק|ממלכת דנמרק]]**. היחסים בין שתי המדינות הם חמים וקיימת באזרבייג'ן עמותה דנופילית בשם "עמותת הידידות דנמרק-אזרבייג'ן". שגרירות אזרבייג'ן לדנמרק ממוקמת בלונדון, בירת הממלכה המאוחדת. ואילו לדנמרק יש קונסוליה בבאקו, בירת אזרבייג'ן.

## היסטוריה
דנמרק הכירה בעצמאות אזרבייג'ן ב-31 בדצמבר 1991, ושתי המדינות כוננו יחסים דיפלומטיים ב-2 באפריל.

הרפובליקה הסובייטית הסוציאליסטית האזרית ודנמרק שמרו על יחסים ידידותיים ולאזרבייג'ן הסובייטית היה שליח לדנמרק. בשנת 1996 פתחה מועצת הפליטים הדנית במבצע למען הפליטים. ובין השנים 1997 ל-2004 סיפרה דנמרק 14 מיליון דולר לפליטים אזרים. בשנת 2006, בעת פרשת פרשת קריקטורות מוחמד, אזרים יצאו לרחובות באזרבייג'ן ומחו כנגד הקריקטורות. בשנת 2010 שתי המדינות דנו בפוטנציאל היחסים, כגון שיפור הסחר הכלכלי בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
1869 בצרפת

שנת **[[1869]] ב[[צרפת]]** הייתה השנה בה ציינה צרפת 882 שנות לאום.

## המכהנים
* מלך – נפוליאון השלישי

## אירועים
* 23 במאי – נערכות בחירות בצרפת לבית המחוקקים הצרפתי.
* 6 ביוני – הבחירות שנערכו בצרפת יוצרות את בית המחוקקים הרביעי של האימפריה הצרפתית השנייה.

## נולדו
* 8 באפריל – שארל בינט, הארכיבישוף של בזאנסון וחשמן (נפטר ב-1936).
* 12 באפריל – אנרי דזייר לנדרו, רוצח סדרתי (נפטר ב-1922)
* 29 ביולי – פול איים, טניסאית (נפטרה ב-1962).
* 22 בנובמבר – אנדרה ז'יד, סופר, זוכה פרס נובל לספרות בשנת 1947 (נפטר ב-1951).
* 31 בדצמבר – אנרי מאטיס, אומן (נפטר ב-1954).

### תאריכים לא ידועים
* פול אמיל קבס, צייר (נפטר ב-1937).

## נפטרו
**([[:קטגוריה:צרפתים שנפטרו ב-1869|קטגוריה:צרפתים שנפטרו ב-1869]])**
* 8 במרץ – הקטור ברליוז, מלחין (נולד ב-1803).
* 8 ביוני – פליקס-יוסף ברבלין, בעל השפעה בפיתוח הקהילה הקתולית בפילדלפיה (נולד ב-1808).
* 7 בספטמבר – אוגוסט סיימון, נוטריון ואנטומולוג (נולד ב-1794).
* 13 באוקטובר – שארל-אוגוסטן סנט-בב, מבקר ספרות (נולד ב-1804).
* 15 באוקטובר – שארל ניקולס אוב, רופא חוקר חרקים (נולד ב-1802).

### תאריכים לא ידועים
* ז'אן פייר דנטן, פסל (נולד ב-1800).

*
אלפבית אורדו

האלפבית של שפת אורדו מבוסס על האלפבית הערבי-פרסי, עם תוספות שנועדו להתאימו לשפה. הוא כולל 35 אותיות בסיס, ועוד כעשרים אותיות הנסמכות עליהן.
ממוזער|שמאל|המילה "אורדו" בסגנון נסתעליק
סגנון הכתיבה הנהוג באורדו הוא נסתעליק.

## א"ב אורדו

## אותיות מנושפות
חלק מן העיצורים באורדו מקבלים נישוף, כלומר תוספת נשיפה בעת הגייתם. בכתיבה נהוג להוסיף לעיצורים את האות ھ לאחר העיצור כדי להדגיש את הינשוף. שניים מן העיצורים המנושפים (مھ ו-نھ) יבואו רק באמצע מילה.

האותיות הייחודיות לאלפבית הערבי אינן מקבלות נישוף.

להלן רשימת האותיות אשר עליהן חל הנישוף (לאחר הוספת ھ להדגש הנישוף):

## [[עיצורים כפופים]]
ٹ - עיצור כפוף, סותם, אטום /ʈ/
* קובץ:Voiceless_retroflex_plosive.ogg

ڈ - עיצור כפוף, סותם, קולי /ɖ/
* קובץ:Voiced_retroflex_plosive.ogg

ڑ - עיצור כפוף, מקיש /ɽ/
* קובץ:Retroflex_flap.ogg

## אותיות מיוחדות
ں - נון עֻ'נּה (نون غنّه), לא עומדת בפני עצמה אלא מוסיפה אנפוף (/~/) לתנועה שלפניה. לעולם לא תבוא בתחילת מילה.
* کنول - /kə̃vəl/ פרח הלוטוס
* میں - /mẽ:/ בתוך, בין

ھ - דו-צ'שמי הא (دو چشمی ہے), מוסיפה נישוף לעיצורים (/ʰ/ or /ʱ/). תמיד נכתבת לאחר עיצור בצורה אחידה: ﮭ.
* چھوٹا - /tʃʰo:ʈɑ:/ קטן, צעיר

ے - בַּרי יא (بڑی يے), מייצגת את התנועות "e" ו-"ai". באמצע מילה נכתבת כאות י רגילה (ـيـ), ובסוף מילה נכתבת בצורתה הייחודית (ے).
* کے - /ke:/ כמה?, של, שייך ל-

## ראו גם
*אורדו
*הינדוסטנית
*הינדית

## קישורים חיצוניים

*
אורדו, אלפבית
קטגוריה:אורדו
What We Left Behind: Looking Back at Deep Space Nine

**What We Left Behind: Looking Back at Deep Space Nine** הוא סרט תיעודי אשר עוסק באופן רטרוספקטיבי בסדרה "מסע בין כוכבים: חלל עמוק תשע". הסרט התיעודי בוים על ידי איירה סטיבן בר ודייוויד זאפונה.

הסרט יצא לאקרנים ב-13 במאי 2019.

## רקע
בשנת 2017, אירה סטיבן באהר הכריז שגיבש חלק ניכר מהשחקנים ואנשי הצוות לשעבר של סדרת הטלוויזיה "מסע בין כוכבים: חלל עמוק 9" עבור סרט תיעודי בשם "*What We Left Behind*". נכון לפברואר 2017, הפקת הסרט הסתיימה באופן חלקי, על פי באהר, והחל פרויקט מימון המונים באמצעות Indiegogo לצורך גיוס הכספים הדרושים להשלמת הסרט. פרט לראיונות עם השחקנים ואנשי הצוות, הסרט יסקור את המורשת של הסדרה; כמו כן, באהר שב לחדר התסריטאים הישן של הסדרה על מנת לפתח תסריט עבור הפרק הראשון של עונה שמינית פיקטיבית, אשר יכלל בסרט. מועד ההפצה הסופי של הסרט נקבע לפברואר 2018. פרויקט ההתרמה נפתח עם יעד של 150,000$, שהושג תוך יום אחד בלבד.

הסרט אמור היה לצאת לאקרנים באמצע 2018 אך מועד ההפצה הרשמי שלו נדחה, ונקבע ל-13 במאי 2019.

## משתתפים

## קישורים חיצוניים
* 

* What We Left Behind: Star Trek Deep Space Nine Doc באתר Indiegogo

## הערות שוליים

קטגוריה:מסע בין כוכבים - סרטים
קטגוריה:סרטי 2018
קטגוריה:סרטים אמריקאיים
קטגוריה:סרטים באנגלית
קטגוריה:סרטים תיעודיים
ברנרד פאג'ט

[ממוזער|פאג'ט כמפקד הכוחות במולדת במהלך תרגיל ב[יורקשייר]]
סר **ברנרד צ'ארלס טולבר פאג'ט** (; 15 בספטמבר 1887 - 16 בפברואר 1961) היה גנרל בצבא בריטניה אשר פיקד על קבוצת הארמיות ה-21 ועל פיקוד המזרח התיכון.

## ביוגרפיה
### תחילת דרכו
פאג'ט נולד באוקספורד ב-15 בספטמבר 1887. אביו היה פרנסיס פאג'ט, תאולוג וסופר אשר שימש כבישוף ה-33 של אוקספורד. סבו היה ג'יימס פאג'ט, מנתח ופתולוג אשר התפרסם בעיקר בשל מחלת פאג'ט של העצם הקרויה על שמו. פאג'ט התחנך בבית הספר שרוסברי (Shrewsbury), וב-1905 נרשם ללימודים באקדמיה הצבאית המלכותית בסנדהרסט. בנובמבר 1907 התגייס לצבא בריטניה והוצב כלוטננט משנה ברגימנט הרגלים אוקספורדשייר ובקינגהמשייר. ב-1910 קודם לדרגת לוטננט. עם פרוץ מלחמת העולם הראשונה באוגוסט 1914 מונה לשליש בגדוד ה-5 של הרגימנט. במאי 1915 נשלח להילחם בחזית המערבית כחלק מחיל המשלוח הבריטי. בנובמבר של אותה שנה הוענק לו הצלב הצבאי, ובינואר 1918 עוטר באות השירות המצוין. במהלך המלחמה הוא נפצע חמש פעמים, וארבע פעמים אוזכר בשדרים הרשמיים.

ב-1924 הועלה לדרגת מייג'ור, וב-1929 לדרגת קולונל. ב-1930 מונה למפקד "מחנה קאולי" (Cowley Barracks) באוקספורד. ב-1932 נשלח להודו הבריטית ומונה למדריך במכללה הצבאית בכוויתה עד 1934. בין 1936–1937 הוא היה מפקד הבריגדה ההודית ה-4. בדצמבר 1937 הוא הועלה לדרגת מייג'ור גנרל, ובין 1938–1939 היה מפקד המכללה בקיימברלי.

### מלחמת העולם השנייה

עם פרוץ מלחמת העולם השנייה בספטמבר 1939 היה פאג'ט מפקד המכללה הצבאית בקיימברלי. בסוף נובמבר של אותה שנה הוא הועבר לפקד על הדיוויזיה ה-18 אשר הוצבה בעתודה. הוא פיקד על הדיוויזיה במהלך המערכה בנורווגיה, ועל כך הועלה לדרגת לוטננט גנרל והוענקה לו דרגת עמית במסדר האמבט. הוא ויתר על התפקיד באמצע מאי 1940. ב-15 בפברואר 1941 הוא מונה למפקד הפיקוד הדרום-מזרחי (כיום נקרא פיקוד אלדרשוט). בדצמבר של אותה שנה הוא הועלה לדרגת גנרל ומונה למפקד הכוחות הבריטיים במולדת (GHQ Home Forces). במסגרת תפקידו זה הוא היה אחראי על שתי משימות עיקריות: לפקח על האימון והציוד של הכוחות העומדים להישלח לחזית, ולדאוג להגן על בריטניה עצמה מפני פלישת אויב אפשרית. ביוני 1943 הוא מונה למפקד קבוצת הארמיות ה-21 אשר כללה את הארמייה הבריטית השנייה ומהארמייה הקנדית הראשונה. בדצמבר של אותה שנה הוא הוחלף בברנרד מונטגומרי. בינואר 1944 הוא מונה למפקד פיקוד המזרח התיכון במקום הנרי מייטלנד וילסון. עיקר תפקידו היה לשלוט בכוחות היבשה הבריטיים, ולתאם עם כוחות הצי וחיל האוויר, על מנת להגן על האינטרסים הבריטיים במזרח התיכון ואזור מזרח הים התיכון.

### אחריתו
פאג'ט פרש מהצבא באוקטובר 1946, ונפטר במחוז המפשייר ב-16 בפברואר 1961 בגיל 73.

ב-7 בפברואר 1918 נישא לוויניפרד נורה. היא ילדה לו שני בנים. בנו הצעיר לוטננט טוני פאג'ט נהרג בקרב רייכסוולד ועוטר באות השירות המצוין על האבירות שלו במהלך הקרב.

## קישורים חיצוניים

* ברנרד פאג'ט באתר הגנרלים של מלחמת העולם השנייה 

קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:קצינים בריטים במלחמת העולם הראשונה
קטגוריה:ציון לשבח (בריטניה)
קטגוריה:מסדר האמבט: אבירים וגבירות הצלב הגדול
קטגוריה:בריטים מעוטרי אות לגיון ההצטיינות
קטגוריה:מעוטרי הצלב הצבאי
קטגוריה:בריטים שנולדו ב-1887
קטגוריה:בריטים שנפטרו ב-1961
איליה נסטורובסקי

**איליה נסטורובסקי** (במקדונית: **Илија Несторовски**; נולד ב-12 במרץ 1990) הוא כדורגלן מקדוני המשחק בסלאבן בלופו ובנבחרת מקדוניה הצפונית.

## קריירת מועדונים
נסטורובסקי התחיל את הקריירה שלו במחלקת הנוער של פובדה אלייה הצטרף בגיל 10. בשנת  ערך את הופעת הבכורה שלו בקבוצה הבוגרת כאשר הוא בן 16 בלבד.

בינואר  חתם בפ.צ. סלובצקו מליגת העל הצ'כית לעונה וחצי. במדי סלובצקו רשם נסטורובסקי 28 הופעות בליגה וכבש שני שערים. בקיץ  הושאל לוויקטוריה ז'יז'קוב, שבה שיחק עד אמצע העונה. בינואר  חזר למקדוניה כאשר הושאל למטאלורג סקופיה בה שיחק שנה.

ב-9 באוגוסט 2013 חתם באינטר זאפרשיץ' מהליגה הקרואטית השנייה. בעונת  נסטורובסקי רשם את עונת הפריצה שלו בה כבש 20 שערים ב-30 משחקי ליגה. את עונת  סיים כמלך שערי הליגה השנייה עם 24 שערי ליגה וזאפרשיץ' עלתה לליגה הראשונה. עונה לאחר מכן כמלך שערי הליגה הפעם בליגה הראשונה עם 25 שערים.

בדצמבר  נסגרה עסקת העברתו לפלרמו מהסרייה א' תמורת חצי מיליון אירו. נסטורובסקי הצטרף לפאלרמו ביולי .

ב-29 באוגוסט 2023 חתם באסקולי.

## קריירה בינלאומית
ב-9 באוקטובר 2015 נסטורובסקי ערך את הופעת הבכורה שלו בנבחרת מקדוניה הצפונית בהפסד 0–2 נגד  במסגרת מוקדמות יורו 2016. ב-29 במאי 2016 הבקיע את שער הבכורה שלו בנבחרת בניצחון 1–3 נגד .

## תארים
; אינטר זאפרשיץ'
*הליגה הקרואטית השנייה: 

; אישיים
*מלך שערי הליגה הקרואטית השנייה:  (24 שערים)
*מלך שערי ליגת העל הקרואטית:  (25 שערים)

## קישורים חיצוניים

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:פרילפ: כדורגלנים
קטגוריה:כדורגלני פובדה
קטגוריה:כדורגלני סלובצקו
קטגוריה:כדורגלני ויקטוריה ז'יז'קוב
קטגוריה:כדורגלני אינטר זאפרשיץ'
קטגוריה:כדורגלני פלרמו
קטגוריה:כדורגלני אודינזה
קטגוריה:כדורגלני אסקולי
קטגוריה:כדורגלני סלאבן בלופו
קטגוריה:כדורגלני נבחרת מקדוניה הצפונית
קטגוריה:ספורטאים זרים בצ'כיה
קטגוריה:ספורטאים זרים בקרואטיה
קטגוריה:ספורטאים זרים באיטליה
קטגוריה:מקדונים שנולדו ב-1990
Numb (שיר של לינקין פארק)

**Numb** הוא שיר של להקת הרוק האמריקנית לינקין פארק. זהו השיר השלישי מאלבומם השני *[[Meteora]]*, והשיר השלושה עשר מרשימת ההשמעה של אלבום זה. זהו אחד השירים הפופולריים ביותר של לינקין פארק ובין המבוקרים ביותר.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:לינקין פארק
קטגוריה:שירים באנגלית
קטגוריה:שירים על בריונות
קטגוריה:שירי פופ רוק אמריקאיים
קטגוריה:שירי רוק אלטרנטיבי
קטגוריה:סינגלים שהגיעו למקום הראשון ביוון
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת וורנר רקורדס
קרב החסידה והנשר

"**קרב החסידה והנשר**" (1967) הוא הדפס עץ מאת האמן הישראלי רודי להמן.

## תיאור
ההדפס "קרב החסידה והנשר" נוצר בשנת 1967 בטכניקה של הדפס עץ. ההדפס מציג נשר עף עם צפורניים שלופות וחסידה דולקת בעקבותיו. להמן בחר לעוות את נקודת המבט והציפורים בו מתוארות מנקודת מבט גבוהה, המשטיחה את התיאור ומדגישה את המשטחים הגאומטריים שבהדפס. להמן גם מנגיד בין שתי הציפורים על ידי יצירת עימות טונאלי בין הנשר השחור לחסידה הלבנה.

גדעון עפרת ראה בהדפס ביטוי לתחושת ההזדהות של להמן בתקופה שלאחר מלחמת ששת הימים ומהווה מעין אלגוריה של ניצחון החלש על פני החזק.

תצלום היצירה הופיע בלקסיקון האמנים "Isart" (1975) ובספר "100 שנות אמנות הדפס בישראל" (2015). פלטת העץ של ההדפס, שמקורה בעיזבון האמן, נמצאת כיום באוסף סדנת ההדפס ירושלים.

## הערות שוליים

קטגוריה:הדפסי עץ
קטגוריה:הדפס ישראלי
קטגוריה:סדנת ההדפס ירושלים
קטגוריה:יצירות משנת 1967
קטגוריה:בעלי חיים באמנות
קטגוריה:חסידה בתרבות
קטגוריה:נשר בתרבות
טיבי אושריו

**טיבריו (טיבי) אושריו** (ברומנית: **Tiberiu (Tibi) Uşeriu**; נולד ב-30 בדצמבר 1973 בכפר פרונדו-ברגאולוי, במחוז ביסטריצה-נסאוד, רומניה) זכה פעמיים ברציפות במקום הראשון באולטרה מרתון 6633 Arctic Ultra בשנים 2016 ו-2017. אושריו, שבעברו היה גנב מכוניות ושודד וריצה 9 שנות מאסר, הוא גם מחבר הספר האוטוביוגרפי "27 צעדים" (de paşi 27).

## ביוגרפיה
לאושריו הייתה ילדות קשה, החל מגיל 9 נהג אביו למסור אותו בכל קיץ לעבודה אצל רועה צאן תמורת תשלום בגבינה. הוא למד בבית הספר היסודי בכפרו והמשיך בבית הספר הכללי מספר 2 שעיר ביסטריצה ולאחר מכן בבית הספר התיכון האלקטרוטכני.

בצבא טיפל בחזירים ובהמשך הגיע לגרמניה, שם עבד בפינוי אשפה וקיבל מקלט מדיני. הוא מצא עבודה במסעדה איטלקית, שם עבד במטבח בהכנת פיצות.

אושריו עבר לגנבת מכוניות לפרנסתו והתמחה בכך. בהמשך התחבר לעוד שני עבריינים ויחד תכננו וביצעו מעשי שוד מזוין בחנויות תכשיטים. אחד השותפים נעצר בבית הימורים עם סכומי כסף גדולים, שלא היו לו הסברים לגבי מקורם וכך נחשפה הכנופיה. אושריו ברח, אך נעצר, ברח מהמעצר ועוד פעם נעצר וברח, אך לבסוף נעצר ולא הצליח לברוח שוב. הוא נידון ל-13 שנות מאסר בגרמניה ולעוד 10 שנות מאסר באוסטריה, אולם מוסדות האיחוד האירופי הורו על מאסר חופף לפי העונש הארוך יותר. מהעונש בן 13 שנות מאסר הורד לו שליש על התנהגות טובה ושוחרר לאחר יותר מ-9 שנות מאסר.

לאחר שחרורו מבית הסוהר, אחיו, אלין, דאג לחזרתו לרומניה ולשילובו בארגון המתנדבים שהנהיג, ארגון הדואג לסביבה ותומך בצורה אקטיבית בייעור. עיסוקו בריצות התחיל בגיל מאוחר יחסית, רק ב-2012. הוא השתתף במרתונים שונים ויזם את ארגון המרתון Via Maria Theresia. לקראת ההשתתפות הראשונה שלו ב-6633 Arctic Ultra, ב-2016 התאמן בחורף הרומניה כמה חודשים באזור מעבר טיחוצה, בהרי קלימאן, תוך ריצה עם חצי גוף עירום, שינה תחת כיפת השמיים ורחצה במי קרח.

לאחר שאושריו זכה במקום הראשון באולטרה מרתון של מרץ 2016 קיבל ברכות מנשיא רומניה, קלאוס יוהאניס, ומועצת מחוז ביסטריצה החליטה להעניק לו פרס הצטיינות בשווי 29,000 לאי (ברוטו, נטו כ-25,000).

## קישורים חיצוניים
* The 6633 Arctic Ultra March 2017 - תוצאות 
* Cu ambele picioare degerate, românul Tibi Uşeriu a CÂŞTIGAT din nou cel mai dur maraton din lume desfăşurat la Cercul polar ARCTIC. Povestea celui mai rezistent om din lume 
* Autobiografia cutremurătoare a marelui atlet român Tiberiu Uşeriu: „Am năvălit în magazin cu pistoalele la vedere“ 
* Results 

## הערות שוליים

קטגוריה:בורחים מכליאה
קטגוריה:מורשעים בדין באוסטריה
קטגוריה:מורשעים בדין בגרמניה
קטגוריה:רומנים
קטגוריה:רצי אולטרה מרתון
קטגוריה:רצי מרתון
קטגוריה:רומנים שנולדו ב-1973
עונת 2017/2018 ב-KHL

[ממוזער|יוקריט מארחת את סק"א באולמה ב[הלסינקי במשחק שהעמיד שיא צופים למשחק בתולדות הליגה - 17,645.]]
**עונת 2017/2018** היא העונה העשירית של ליגת ה-KHL. העונה הסדירה החלה ב-21 באוגוסט 2017 והסתיימה ב-1 במרץ 2018. משחקי הפלייאוף החלו במרץ והסתיימו באפריל 2018.

אק בארס קאזאן זכתה בגביע גגארין השלישי בתולדותיה.

## אירועי טרום העונה
### צמצום הליגה
ב-15 במרץ 2017 הכריזה קבוצת מדושצ'אק זאגרב הקרואטית כי בעונת 2017/2018 היא לא תיטול חלק בליגה ותשתתף בליגת ההוקי קרח האוסטרית, ב-24 במאי 2017 דירקטוריון הליגה הודיעה על הסרת קבוצת מטאלורג נובוקוזנצק וכי היא לא תיטול חלק במשחקי העונה. עד להחלטה על צמצום מספר הקבוצות הנהלת הליגה ניהלה מגעים לצירופן של דינמו סנקט פטרבורג וקבוצת ההוקי קרח "London Emperors" מלונדון, כך לדברי סגן נשיא ליגת KHL, גאורגי קוביליאנסקי. בנוסף נבחנה הוספת קבוצות מנורווגיה כדוגמת קבוצת סטוונגר אויילרס מהעיר סטוונגר וקבוצת קראונס משוודיה, מהערים מאלמו או מסטוקהולם. לדברי נשיא הליגה דמיטרי צ'רנישנקו התקבלו בקשות להצטרף לליגה מקבוצות הוקי קרח מדרזדן, מילאנו וז'נבה אך לבסוף הוחלט שלא להרחיב את הליגה אלא לצמצמה.

בסוף מרץ 2018 נודע שקבוצת לאדה וקבוצת יוגרה לא ימשיכו להתמודד בליגה בעונת 2018/2019 בשל ממדי צפייה נמוכים וכמות נמוכה של אוהדים במשחקי הבית שלהן.

### חילופי מאמנים

## הקבוצות

## העונה הסדירה

העונה הסדירה נפתחה עם עריכת טורניר גביע הפתיחה (Кубок Открытия) הידוע בכינוי גביע לוקומוטיב. בגביע הפתיחה של העונה נפגשו מחזיקת גביע גגארין לעונת 2016/2017 סק"א סנקט פטרבורג ומחזיקת גביע טיכונוב המכונה "גביע היבשת" לעונת 2015/2016 צסק"א מוסקבה. סק"א ניצחה לבסוף ובכך ניתן האות לפתיחת העונה, בעוד צסק"א מפסידה בגביע הפתיחה עונה שנייה ברציפות.

העונה הסדירה נפתחה ב-21 באוגוסט 2017 ותסתיים ב-1 במרץ 2018.

במשחק ליגה בין סלבאט יולאייב אופה לסוצ'י שנערך ב-31 באוגוסט 2017 הובקעו לראשונה בתולדות הליגה 10 דסקיות, על ידי עשרה שחקנים שונים, במשחק שהסתיים בתוצאה 11:3 לטובת אופה.

אלופת העונה שעברה, סק"א סנקט פטרבורג, פתחה את העונה הסדירה עם 20 ניצחונות רצופים — הישג שיא בתולדות ליגת ה-KHL.
### טבלת הליגה
בהתאם לנתוני פורטל הספורט Championat.com:
#### חטיבה מזרחית

#### חטיבה מערבית

: * מש' — משחקים, נצ' — ניצחונות, נצ' בה' — ניצחונות בהארכה (בתוך תוספת הזמן), ניצחונות בפנדל — ניצחונות בפנדלים, הפ' בפנדל — הפסדים בפנדלים, הפ' בה' — הפסדים בהארכה, הפ' — הפסדים, שע' — כמות שערים שהובקעו ונספגו, נק' — נקודות*'מודגש*' — קבוצות שהבטיחו לעצמן מקום בפלייאוף.*נטוי'' — קבוצות שלא העפילו לפלייאוף.

## פלייאוף

## הדרך לגמר

### העונה הסדירה
----

----

----
עבור צסק"א הגמר היה לגמר השני של הקבוצה בשלוש העונות האחרונות. עבור אק בארס הגמר היה לגמר השלישי בארבע העונות האחרונות.

## קישורים חיצוניים

*
## הערות שוליים

קטגוריה:עונות KHL
קטגוריה:2018 ברוסיה
עבד אל-פתאח קודסיה

**עבד אל-פתאח קודסיה** (מערבית: عبد الفتاح قدسية; נולד ב-1953), הוא איש צבא ומודיעין סורי שכיהן מיולי 2012 כסגן ראש הלשכה לביטחון לאומי. משמש כיועץ קרוב לנשיא סוריה בשאר אל-אסד ונחשב למקורב אליו.

## ראשית חייו
קודסיה נולד ב-1953 בעיר חמה.

## קריירה
קודסיה סיים את שירותו הצבאי כקצין בכיר (בדרגה מקבילה לאלוף בצה"ל) בכוחות המזוינים של סוריה. שירת בעבר בכוחות המיוחדים, והיה ראש אגף המודיעין של חיל האוויר בחלק לא ידוע מהתקופה 2005–2009. ב-2009 מונה למפקד המודיעין הצבאי. ביולי 2012 נערך פיגוע המטה הביטחון הלאומי הסורי בו נהרגו ראש הלשכה ובכירים סורים נוספים. לאחר הפיגוע מונה ראש לשכה חדש וקודסיה מונה לסגנו.

## סנקציות
ב־9 במאי 2011 הטיל האיחוד האירופי סנקציות על קודסיה.. הוא הוסף לרשימת האישים תחת סנקציות של האיחוד האירופי בגלל "מעורבות בפעולות אלימות נגד אזרחים" בדיכוי המחאות שהתפתחו מאוחר יותר למלחמת האזרחים בסוריה. זאת במסגרת תפקידו כראש המודיעין הצבאי. מספר שבועות לאחר מכן גם ארצות הברית הטילה עליו סנקציות בגלל מעצרים ושימוש בכוח נגד מפגינים.

## הערות שוליים

קטגוריה:אנשי צבא סורים
קטגוריה:סורים שמחלקת האוצר של ארצות הברית הטילה עליהם סנקציות
קטגוריה:סורים שנולדו ב-1953